KÄSKKIRI

	06.08.2026 nr 3-8/23	

Riigihanke „Kadrioru Staadioni jõusaalivarustus“ (viitenumber 309203) hankemenetluse kehtetuks tunnistamine	

Riigihangete seaduse § 73 lg 3 p 6 ja riigihanke alusdokumendi p 5.2. alusel ning Tallinna Spordikeskuse direktori 20.04.2026 käskkirjaga nr 3-8/9 riigihankes vastutavaks määratud isikute tehtud ettepanekutest lähtudes

1.	Tunnistan kehtetuks riigihanke „Kadrioru Staadioni jõusaalivarustus“ (viitenumber 309203) hankemenetluse hankija omal algatusel põhjendatud vajadusel, alljärgnevatel põhjustel:
1.1.	Riigihanke menetluse käigus on ilmnenud asjaolud, mille tõttu on tekkinud vajadus oluliselt muuta riigihanke alusdokumentides sätestatud tehnilisi nõudeid ning üle vaadata riigihanke ülesehitus. Hankijale on teatavaks saanud, et hankija poolt kehtestatud tehniline kirjeldus ning mitmele seadmele esitatud tehnilised nõuded on põhjendamatult kitsad, takistades tõhusat konkurentsi. Hankija eesmärk on lisaks analüüsida riigihanke eset, et jaotada see osadeks, suurendamaks konkurentsi. Riigihanke osadeks jaotamine käesolevas menetluses ei ole enam võimalik.
Seega on hankijal vajadus täpsustada riigihanke ülesehitust ja muuta tehnilises kirjelduses seadmetele esitatud nõuded, neid oluliselt ja sisuliselt parandada, et hankija seatud tingimused oleksid mh asjakohased, eesmärgipärased, põhjendatud ja sisuliselt kontrollitavad. Eeltoodust tulenevalt tuleb hankijal käesolev hankemenetlus kehtetuks tunnistada ja korraldada uus riigihange.

1.2.	RHS § 73 lg 3 p 6 annab hankijale õiguse hankemenetlus kehtetuks tunnistada omal algatusel põhjendatud vajaduse korral. Riigihanke alusdokumendi p 5.2 kohaselt võib hankija põhjendatud vajaduse korral omal algatusel hankemenetluse kehtetuks tunnistada, põhjendatud vajaduseks võib olla eelkõige, kuid mitte ainult, kui tekib vajadus lepingu eset olulisel määral muuta. See tähendab, et tegemist on hankija kaalutlusotsusega. RHS ei sätesta konkreetseid aluseid, millistel juhtudel on hankija õigustatud hankemenetluse RHS § 73 lg 3 p 6 alusel kehtetuks tunnistama, vaid on eeldatud põhjendatud vajadust. Eesti vaidlustus- ja kohtupraktika kohaselt on riigihanke kehtetuks tunnistamisel õiguspärane iga kaalutlus, mis on kooskõlas riigihangete korraldamise üldpõhimõtetega, on reaalne ning võimaldab mõista otsuse sisu ja järeldada, et hankemenetluse jätkamine pole võimalik. Põhjendatud vajadus võib olla nii hankijast sõltumatu kui ka hankijast tulenev. Riigihangete Vaidlustuskomisjon on oma otsuses asunud seisukohale: et juhtumitel, kus hankija eksimuse tõttu on tarvis riigihanke alusdokumente muuta või täiendada, on lubatav hankemenetluse kehtetuks tunnistamine RHS § 73 lg 3 p-i 6 alusel. Nagu juba eespool öeldud ei pea põhjendatud vajadus hankemenetluse kehtetuks tunnistamiseks seejuures olema erandlik või oluline (Euroopa Kohtu otsus C 27/98, p-id 23 ja 25)“. (VaKo otsuse nr 126-24/273842, p 11.7). Põhjendatud vajadus hankemenetluse kehtetuks tunnistamiseks on välja toodud käskkirja p-s 1.1.

2.	Riigihanke eest vastutaval isikul teha käskkiri teatavaks hiljemalt kolme tööpäeva jooksul käskkirja allkirjastamisest.
3.	Käskkirja peale võib esitada riigihangete vaidlustuskomisjonile vaidlustuse vastavalt riigihangete seaduses § 185 ja § 189 sätestatud alustel ning korras.

(allkirjastatud digitaalselt)	
Jüri  Dorbek	
direktori kohusetäitja